section_heading: Pozadina
paragraph_text: Grupa je počela raditi na albumu početkom 2000. godine u studiju Christchurch Studios u Cliftonu, Bristolu. Za rad na albumu pozvala je Lupine Howl (skupinu koju su činili bivši članovi Spiritualizeda). U intervjuu iz studenog 2001. glavni pjevač Lupine Howla, Sean Cook, opisao je snimanje "vrlo eksperimentalnim ... uglavnom se sastojalo od minimalnih glazbenih petlji (loopova) i zvukova koje nam je u slušalice donosilo računalo u kontrolnoj sobi. Tad bismo improvizirali uz njih i to bi ih izmijenilo; ponekad bi zbog toga glazba odstupila od petlji, a ponekad bi te petlje počeli prožimati efekti, delay i slične stvari. Pokušali smo ih mijenjati na različite načine i vidjeti kako će to utjecati na našu izvedbu. U sobi je bilo i stroboskopsko svjetlo kojim su upravljali u kontrolnoj sobi. Upalili bi ga i ubrzali kako bi upravljali intenzitetom i pokušali utjecati na način na koji smo se igrali s osvjetljenjem. Dobro smo se zabavljali i osmislili neke dobre stvari. Sati i sati materijala koje su uzeli, izrezali, aranžirali i obradili ih na svoj način."<ref>